appellativ
Store norske leksikon,Språk og litteratur,Språkvitenskapens fagdisipliner,Semantikk
Appellativ er et substantiv som betegner en klasse av ting eller vesener, som for eksempel bil, katt, fag. Disse substantivene kalles også fellesnavn. Den andre typen substantiver er egennavn, som Ola, Kari, Pettersen, Stockholm.
På norsk skrives appellativer med liten forbokstav, mens egennavn skrives med stor forbokstav.På engelsk, og i noen tilfeller på norsk, kan et appellativ også brukes vokativt, det vil si for å tiltale noen. Man kan for eksempel tiltale læreren sin med lærer, eller en professor med professor, på samme måte som man kan tiltale dommeren i en rettssak med ærede dommer. Les mer i Store norske leksikon substantiv semantikk språkvitenskap